ક્રિકેટ – જો હું લેખક ન હોત તો ક્રિકેટર હોતો. બાળપણમાં ક્રિકેટ મારી જીવાદોરી હતી. રજાનાં દિવસોમાં બસ એક જ દિનચર્યા હોય. સવાર ઊઠીને ક્રિકેટ, બપોરે જમીને ક્રિકેટ અને રાત્રે પ્રકાશનો ગોળો લગાવીને પણ ક્રિકેટ. ઘરની અંદર ક્રિકેટ, ઘરની બહાર કંપાઉન્ડ કે અગાશી પર ક્રિકેટ, ઘરની સામેનાં ખુલ્લા પ્લોટમાં ક્રિકેટ. જો ક્યાય જગ્યા ન મળે તો થેલીમાં બોલ નાંખી દોરી બાંધી ઓરડાનાં દરવાજાની વચ્ચે બોલ ટિંગાડી બેટિંગ પ્રેક્ટિસ કરીએ. હું ડાબેરી બેટ્સમેન અને જમણેરી બોલર હતો. મારી સાથે ક્રિકેટ રમવામાં મારો ભાઈ અને પાડોશી મિત્ર ચીકલ હોય. ક્યારેક આજુબાજુની શેરી-ગલીવાળા મિત્રો પણ રમતમાં જોડાય તો ટિમ